<classify> Fainali za Kombe la Mataifa Afrika zinataraji kuanza Ijumaa Juni 21 mwaka huu, ni fainaliz ambazo zinabeba uzito mkubwa zaidi kwa bara la Afrika kwa sababu ndiyo michuano ya ngazi ya juu kuliko yote hususan kwa timu za taifa. Awali michuano hii ilipaswa kufanyika nchini Cameroon ambao ndio mabingwa watetezi ambapo ingekuwa mara yao ya kwanza tangu walivyofanya hivyo mwaka 1972, lakini Novemba 30, 2018 Kamati Kuu ya CAF ilibatilisha uamuzi huo na kuhamishia nchini Misri kutokana na vuguvugu la kisiasa lililosababisha kukosekana kwa hali ya utulivi hivyo kusababisha kuchelewa kwa ukarabati wa miundombinu ya viwanja na kadhalika. Julai 20, 2017 Kamati ya Utendaji ya CAF iliketi na kukubaliana kusogeza kalenda mbele kalenda ya michuano hiyo kutoka kufanyika mwezi kufanyika mwezi Januari mpaka Februari kama ilivyozoeleka na mpaka Juni na Julai ili kuendana na kalenda ya FIFA ambapo awali ilipangwa kuanza Juni 15 mpaka Julai 13 lakini ilisogezwa mbele ili kupisha Mfungo wa Mwezi Mtukufu wa Ramadhan. CAF pia kwa mara ya kwanza imeongeza timu zitakazoshiriki michuano hiyo kutoka timu 16 mpaka 24. Ikumbukwe michuano hiyo ilianzishwa mwaka 1972 ambapo mpaka sasa bado kuna mataifa kadhaa ambayo bado hayajawahi kundaa fainali hizo huku baadhi zikiandaa zaidi ya mara moja. Hali hiyo imesababishwa na mambo mengi kama vile miundombinu ya viwanja, hali ya utulivu wa kiasi pamoja na viwango vya nchini husika katika soka pamoja na mwamko wao katika mchezo wa soka pia. MISRI wanashikilia rekodi ya kuandaa michuano hiyo mara nyingi zaidi wakiwa wameandaa mara tano. Tanzania inashiriki kwa mara ya pili ikiwa ni baada ya kupita miaka 39 mchezo wa mwisho ilishinda mbele ya Uganda kwa jumla ya mabao 3-0 uwanja wa Taifa. Orodha ya nchi ambazo zimeandaa michuano hiyo mara nyingi zaidi hii hapa Ghana imeandaa mashindano ya Afcon mara 4. Ethiopia imeandaa mashindano ya Afcon mara 3. Tunisia imeandaa michuano ya Afcon mara 3. Sudan imeandaa michuano ya Afcon mara 2. Nigeria imeandaa michuano ya Afcon mara 2. Ivory Coast imeandaa michuano ya Afcon mara 2. Afrika Kusini imeandaa michuano ya Afcon mara 2. Guinea imeandaa michuano ya Afcon 2. Gabon imeandaa michuano ya Afcon mara 2.  <topic>: michezo 